Тэматычныя заняткі
«Купалле»

Мэта – пазнаёмiцца з традыцыйным народным святам «Купалле».

Задачы:

· даведацца калi пачыналася Купалле;
· вызначыць як святкавалi Купалле;
· пазнаёмiцца з галоўнымi сiмваламi cвята.
Заданне: Прачытай расказ пра Купалле i раскажы бацькам i сябрам.

Купалле – гэта галоўнае летняе традыцыйнае народнае свята беларусаў, одно з самых старажытных i прыгожых. Яно прысвячалася сонцу i агню. А яшчэ свята звязвалi з культам вады. 
На купалле была самая кароткая ноч i самы доўгi дзень у годзе.
З прыходам хрысцiянства Купала прывязалi да хрысцiянскага свята – Раства Яна Хрысцiцеля. У народзе яны злiлiся ў адно, якое сталi называць Iванам Купалай. Сярод iншых назваў свята: Купала, Iван цi Ян.

Праваслаўныя святкуюць Купалле 7 лiпеня, а каталiкi –- 24 чэрвеня.

Ciмваламi свята лiчылiся вогнiшчы i мiфiчная жанчына Купала. Яе ляльку выраблялi з прыродных матэрыялаў, апраналi ў жаночае адзенне i завязвалi на ёй хустку. 

 Яшчэ адным атрыбутам свята была таямнiчая, чароўная папараць-кветка. Па адной з легенд, зацвiтала яна ў лясным гушчары апоўначы, той, хто знойдзе яё, набудзе вялiкае багацце i незвычайныя магчымасцi.

Перад Купальскай ноччу пад вечар дзяўчаты i жанчыны iшлi на луг збiраць кветкi i зёлкi, якiя ў гэты дзень набывалi асаблiвую сiлу. Вянкi плялi не толькi з кветак, але i з галiнак бярозы, ёлкi, клёна i дуба. 

На Купалле ўдзельнiкi свята з надзетымi на галавах вянкамi распальвалi вогнiшчы, гулялi ў гульнi, вадзiлi карагоды, танцавалi.

Вогнiшчы разводзiлi пасля заходу сонца. Хлопцы i дзяўчаты, узяўшыся за рукi, скакалi цераз ix. Потым запальвалi «Купалу» i тапiлi ў вадзе. Апасля моладзь хадзiла ў лес шукаць папараць-кветку.

А яшчэ на Купалле варажылi, пускаючы вянкi па вадзе. Лiчылася, што iх рух мог прадказаць будычыню.

З Купалля было дазволена купацца ў вадаёмах.

Памятай пра правiлы бяспекi пад час святкавання Купалля!

Дзякую за актыўны ўдзел

і сумесную працу!

ТЭМАТЫЧНЫЯ 

ЗАНЯТКІ

«Купалле»

Распрацавалi:

Мурашка Н.У., аспірант БДПУ iмя М. Танка,

Шылава А.С., кандыдат педагагiчных навук, дацэнт[image: image12.jpg]



